কোতয়ালী থানার ওসি এমদাদুল হক জানান, সকালে সদর উপজেলার সাজিয়ালি গ্রামের সিরাজ মিয়ার বাড়ি থেকে তাদের উদ্ধার করা হয়। উদ্ধারকৃতরা হলো সাতক্ষীরার তালা উপজেলার সাহাপুর গ্রামের রফিকুল ইসলামের স্ত্রী মুসলিমা  (২০), তার মেয়ে ফারজানা (৫), ছেলে মাহফুজ (২) ও নীলফামারী জেলার ডোমরার বড় বাওতা গ্রামের শামসুল হকের মেয়ে বিউটি (১১)।    এসময় ২ পাচারকারী যশোরের ঝিকরগাছা উপজেলার কীর্তিপুর গ্রামের দবির হোসেনের মেয়ে জাহানারা বেগম ও ঝিনাইদহের কালীগঞ্জ উপজেলার দেবরাজপুর গ্রামের শাহজাহান আলীর ছেলে আমির হোসেনকে আটক করা হয়।    উদ্ধারের পর মুসলিমা জানান, তিনি ঢাকার একটি গার্মেন্টসে চাকরি করতেন। মাসে ১৫ হাজার টাকার বেতনের প্রলোভন দেখিয়ে সেখান থেকে তাকে নিয়ে আসা হয়। অপরদিকে বিউটিকেও ভাল চাকরি দেয়ার নাম করে জাহানারা  বেগম ফুসলিয়ে নিয়ে আসে।    এরপর তাদের ভারতে পাচারের উদ্দেশ্যে যশোরের সাজিয়ালি গ্রামের ুিুসরাজের বাড়িতে এনে তোলা হয়। ভারতে নিয়ে যাওয়ার উদ্দেশে ৩ শিশুসহ ওই মহিলাকে বেনাপোলের সাদীপুর সীমান্তে নিয়ে আসার কথা ছিল। এ ঘটনায় যশোর কোতয়ালি মডেল থানায় একটি মামলা হয়েছে।